CELEX: 62010TN0434
Language: bg
Date: 2010-09-17 00:00:00
Title: Дело T-434/10: Жалба, подадена на 17 септември 2010 г. — Václav Hrbek, осъществяващ търговска дейност под името BODY-HF/СХВП — The Outdoor Group (ALPINE PRO SPORTSWEAR & EQUIPMENT)

4.12.2010   
            
            
               BG
            
            
               Официален вестник на Европейския съюз
            
            
               C 328/33
            
         Жалба, подадена на 17 септември 2010 г. — Václav Hrbek, осъществяващ търговска дейност под името BODY-HF/СХВП — The Outdoor Group (ALPINE PRO SPORTSWEAR & EQUIPMENT)
   (Дело T-434/10)
   ()
   2010/C 328/57
   Език на жалбата: английски
   
      Страни
   
   
      Жалбоподател: Václav Hrbek, осъществяващ търговска дейност под името BODY-HF (Прага, Чешка република) (представител: C. Jäger, lawyer)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: The Outdoor Group Ltd (Northampton, Обединено Кралство)
   
      Искания на жалбоподателя
   
   
               —
            
            
               да се отмени решението на втори апелативен състав на Службата за хармонизация във вътрешния пазар (марки, дизайни и модели) от 8 юли 2010 г. по преписка R 1441/2009-2,
            
         
               —
            
            
               да се осъди ответника да отхвърли възражение № B1276692 и да уважи изцяло заявка за регистрация № 5779351,
            
         
               —
            
            
               да се осъди ответника да заплати съдебните разноски,
            
         
               —
            
            
               да се осъди другата страна в производството пред апелативния състав, в случай че встъпи в настоящото производство, да заплати съдебните разноски, включително разноските, направени от жалбоподателя в производството пред апелативния състав и пред отдела по споровете.
            
         
      Правни основания и основни доводи
   
   
      Заявител на марката на Общността: Жалбоподателят
   
      Марка на Общността, предмет на спора: Фигуративна марка „ALPINE PRO SPORTSWEAR & EQUIPMENT“ за стоки от класове 18, 24, 25 и 28 — Заявка за регистрация на марка на Общността № 5779351
   
      Притежател на марката или знака, на която/който е направено позоваване в подкрепа на възражението: Другата страна в производството пред апелативния състав
   
      Марка или знак, на която/който е направено позоваване в подкрепа на възражението: Регистрация на марка на Общността № 2165017 за фигуративна марка „alpine“ за стоки от класове 18 и 25
   
      Решение на отдела по споровете: Уважава частично възражението
   
      Решение на апелативния състав: Отхвърля жалбата
   
      Изложени правни основания: Жалбоподателят смята, че оспорваното решение нарушава член 65, параграф 2 и член 8, параграф 1, буква б) от Регламент (ЕО) № 207/2009 на Съвета, защото с постановяването му апелативният състав злоупотребява с правомощията си, тъй като решението не е обективно и е прието без правно основание, и защото апелативният състав прилага неправилно критериите за установяване наличието на вероятност от объркване между по-ранната марка и спорната марка.